Selle nädala Kristliku Maailma Uudistes:
protestid raputavad Hiinat.
Tuhanded riskivad valitsuse karmi poliitika vastu protestides
vabadusekaotusega.
Kuidas Hiina nuhkimisühiskond tekitab vastureaktsiooni
ja levib teistesse riikidesse.
Veel:
USA rohebarett sõdis terroristidega Lähis-Idas; nüüd on ta Ukrainas.
Tema missioon: kuulutada head sõnumit Jeesusest Kristusest.
Ja kuuldused sõjast: kas Türgi valmistub tungima Süüriasse?
Kuidas ohustab see noort demokraatiat regioonis
ning selle elavat kristlikku kogukonda?
Tere kõigile vaatamast selle nädala Kristliku Maailma Uudiseid!
Olen George Thomas.
Ja mina olen Wendy Griffith.
Viimaks on George tagasi stuudios. Oled käinud kõikjal maailmas.
Tore olla tagasi! Tänan!
Ootame sinu imelisi reisilugusid.
Saate kindlasti!
Tere tagasi!
Alustame Hiinast, kus valitsev kompartei on lõdvendanud
nullkoroona poliitikat pärast rida proteste,
mida ajendas pahameel rangete sulgemiste pärast.
Valitsus on küll vähendanud piiranguid, ent kasutab ka jälgimistehnoloogiat
eriarvamuste mahasurumiseks.
CBN’i Brody Carter räägib loo:
Ehkki Peking on leevendanud survet, mis põhjustab proteste üle Hiina,
jätkab tema nuhkimisaparaat teabe kogumist nende kohta,
kes vastustasid valitsuse sulgemisi.
Ma ei väsi rõhutamast, kui suurt vaprust nõuab Hiina elanikelt
meeleavaldustele minek.
Selle nädala proteste nimetatakse suurimaks kodanikuallumatuse laineks
pärast 1989. a. Tiananmeni proteste.
Samas tahetakse leevendada survet, mis ajendab neid proteste,
mis võivad tõesti kontrolli alt väljuda.
Kolmapäeval teatas valitsus, et leevendab koroonapiiranguid.
Taasavati liiklus, toidukohad ja kaubanduskeskused.
Ent protestide aegu jälgiti hoolega võimalikke teisitimõtlejaid.
Hiina kompartei on kurikuulus kasutama tehnoloogiat,
et hõlpsamini õõnestada vabadust ja inimõigusi Hiinas.
Hiina valitsus püüab tuvastada osalejaid protestide videolt,
mida levitati üle riigi.
Peking jätkab andmete kogumist, kuid teil on õigus,
Telegram’i ja Instagram’i ja WeChat’i videod lekivad edasi
ning seetõttu levib teave üle Hiina, ja arvan, et seepärast
see HKPle ohtlik ongi.
Üks konkreetne äpp, mis märgib kahtlaseks
nii süütud tegevused nagu kodust väljumine mitte esi-,
vaid tagaukse kaudu.
Selliste kahtluste alusel võidakse sind saata
poliitümberkasvatuslaagreisse.
Ja hiljuti suri Hiina ekspresident Jiang Zemin, kes viis riigi välja
isolatsioonist pärast Tiananmen’i
ja toetas majandusreforme, mis tõid kümnendi hüppelist kasvu.
Jiang Zemin’i kiitmises haistab nüüd ohtu Xi Jinping,
kellel jäi äsja seljataha partei 20. kongress,
kus ta korjas endale kõik tiitlid ja kogu võimu.
Lipud lehvivad saatkondades ja valitsusasutustes pooles mastis
teisipäevani, mil toimub matus.
Pärast seda püütakse ilmselt vaigistada kõik kiidukõned
või teated Jiang Zemin’i kohta.
Hiina kommunistlik valitsus on pikalt valmistunud protestideks,
kasvatades oma julgeolekujõude.
Nüüd on see valitsus isegi tugevam tänu võimule
uudsest jälgimis- ja tsensuuritehnoloogiast.
Brody Carter, CBN’i Uudised.
Nüüd räägib Gary sest loost lähemalt.
Gary, need protestijad võtsid tohutu riski ja astusid avalikult välja.
Mida räägib see rahva pahameelest Hiina valitsuse ja selle poliitika üle?
Rahvas on pahane. Mõtelgem: paljudes paikades oldi suletud
juba umbes kolm aastat.
Rahvas ütleb: küllalt! see on liig!
Kujutlegem, kuidas oli USAs:
meil oli kõrini, kuid asutusi tehti lahti, ja paljusid paiku ei suletudki.
Paljud paigad Hiinas on olnud kinni kaua, ning rahvas on tüdinud.
Ollakse valmis võtma riski, kuna tahetakse eluga edasi minna, George.
Oleme teinud sinuga palju lugusid
Hiina väga hirmutavast jälgimistehnoloogiast.
Ta on täna tegelikult politseiriik.
Kas on teisi riike, kes võtavad üle Hiina jälgimismudeli
ning kasutavad tehnoloogiat oma rahva vastu?
Sina tead paremini kui mina, kuna tegid mullu sellest loo.
Sa vist ütlesid, et 72 riiki kasutavad taolist jälgimist,
sh Venetsueela, Keenia, samuti Kuuba.
Seal kasutatakse tsenseerimistehnoloogiat,
mida mainisid üle aasta tagasi.
Seda kasutati seal meeleavaldajate mahasurumiseks.
Jah, seda kasutatakse ulatuslikult.
Hiina ekspordib oma politseiriiki teistesse maadesse.
Paigad nagu Hong Kong, Türgi, muud maad on võtnud üle
selle Hiina moodi jälgimise.
Kuidas kasutatakse seda konkreetselt usklike ja kirikute vastu?
Võin rääkida, kuidas seda kasutatakse kristlaste vastu Hiinas.
Jälgitakse muidugi valitsuse juhitavaid kirikuid, nn. patriootilisi kirikuid,
et näha, kes käib kirikust sisse-välja, aga eriti registreerimata kirikuid.
Riigis on miljoneid kaameraid, ning jälgitakse liikumisi:
kuhu minnakse, millal minnakse, mida tehakse.
Otsitakse muutusi käitumises.
Kui tavaliselt seal ei käida, aga riik näeb, et sinna läheb
palju rahvast, siis äratab see suurt kahtlust
ning politsei saadetakse uurima.
Ilmselt kasutatakse näotuvastustehnoloogiat
inimeste tuvastamiseks, kes neis palvemajades käivad.
Viimane küsimus, paar sekundit: räägi rangest koroonapoliitikast
ning kuidas see mõjutab täna kirikuid Hiinas.
George, kirikud on sihtmärk.
Esimesena suletakse kirikud.
Ja kristlased ütlevad, et on teadlikud, et nad on sihtmärk.
Kujutlege, mida nad läbi elavad.
Nad ei saa pidada teenistust oma kohas.
Nad lähevad koju, aga internetis on ohtlik teenistust pidada.
Nad peavad rääkima kodeeritult nt. WeChat’is.
Kuid George, enim teevad mulle sel jõuluajal muret 2 vangistatud pastorit,
kelle eest peame palvetama: pastor John Cao ja Wang Yi.
Cao on vangis viiendat jõuluaega ja Wang Yi neljandat!
Peame nende eest palvetama! Ülalpidamist, püsivust!
Jah! See kirik on talunud tohutut tagakiusu, kuid kasvab,
kõige kiiremini maailmas!
Imeline! Tänan, Gary, hindan seda!
Miljonid ameerika sõdurid peavad üleilmset sõda terrorismiga,
võitlevad terroristidega välismaal.
Täna seisavad mõned neist ukraina rahva kõrval,
et kaitsta nende kodusid Vene agressiooni eest.
Chuck Holton räägib ühest USA armee rohebaretist, kes on praegu Ukrainas,
kuid mitte sõdimas.
Ta kuulutab seal evangeeliumi.
1. järgu seersant Christian Hickey on endine merejalaväelane,
kes astus armeesse eliiteriüksuse rohebaretina.
Kui Ukrainas puhkes sõda, tundis Hickey, et peab midagi tegema,
kuid tema kutsumuseks polnud sõdimine.
Mind ei kutsutud siia sõdima ega verd valama.
Tulin siia kuulutama verest, mis valati nende eest ammu aega tagasi.
See kutsumus tekitas tema ülemustes muret,
et USA rahvuskaartlane tahab töötada Ukrainas.
Kuid Jumal avas uksed ja ta sai minna.
Ma ei esinda siin USA armeed ega oma komandot ega Rahvuskaarti.
Olen siin kui Jeesuse Kristuse saadik ning teen Ukrainas misjonäritööd.
Saabudes leidis ta Ukraina väed tohutus puuduses.
Neil poistel pole meedikuid.
Neil on üks meedik 100, 150 mehe kohta rindejoonel.
Taktikaline arstiabi lahingus on juhtumisi üks kristlaste erialasid.
Astusin nende väljaõpperuumi.
Nad nägid mind ja mõistsid selgesti, et olen teistsugune.
Nad jooksid mu juurde ja küsisid: Kas saad meid aidata?
Seitse kuud tagasi oli seal pagareid, bussijuhte, juriste.
Seal õppisid nad oma vendadele esmaabi andma, et nood
saaksid hiljem paremat ravi.
Sellega mulle peamiselt meeldib tegelda.
Ütlesin: hei, pead tegema seda, et jääda ellu, kui oled saanud viga.
See aeg nende meeste seltsis rindel pani teda hindama
nende ees seisvaid raskusi:
see sõda on teistmoodi kui tema harjunud oli.
Nad on absoluutsed kangelased.
Ega inimesed vist mõista, mida need Ukraina sõdurid tegelikult läbi elavad.
See on absoluutselt kõige õudsem ja jubedam asi, millega olen
rindel kokku puutunud: pole näha, mis on ees.
Neil pole ju selleks varustust!
Ja sinu kohal on Vene droon, millel on liikumisvabadus
teha mida tahes, millal tahes, ja juhtida tuld otse sinu peale.
Sõja jätkudes muutub Hickey misjon vastavalt vajadustele.
Vaid mõni päev pärast Hersoni langemist oli elanikel toit otsakorral.
Hickey ja tema tiim tõid kohale autotäied abi.
Vahetame veidi käiku.
See talv tuleb üliränk Ukraina rahva jaoks.
On vanureid, keda armastan ja austan, kuid nad surevad, kuna külmuvad
oma kodus surnuks.
Me tuleme neid välja viima.
Tahan neile viia küttepuid, toitu kogu talve.
Tahame sisuliselt olla Jeesuse käed ja jalad.
Väga-väga tugevad ja vägevad MTÜd ostsid kogu selle toidu,
aga nad ei saa seda kohale toimetada.
Me viime selle toidu ja vaatame, et ta jõuaks õigete inimesteni
õiges kohas õigel ajal.
Hersoni ümbruse küladesse minna on eriti ohtlik, kuna ala on veel täis
Vene miinivälju.
Seepärast on rahvas seda tänulikum,
kui Hickey ja tema tiim riskivad kõigega, et nendeni jõuda.
Kuid on üks asi, mida külarahvas vajab enamgi kui toitu.
Issand, palun kaitse neid inimesi! Anna, mis neil iga päev vaja!
Toitu, vett, elektrit!
Tahame anda neile toitu koos Piibli ja palvega.
Me ei taha anda pelgalt toitu.
Tahame anda Jeesuse.
Toit annab meile võimaluse rääkida Jeesusest.
Ja nad ihkavad näidata, kuidas venelased tõid surma ja hävingu.
See hoone minu taga on kool ühes väikekülas Hersoni vahetus läheduses.
Venelased lahkusid siit alles seitse päeva tagasi
ning külarahvas räägib, et nad ei lahkunud ühekorraga.
Nad ei öelnud kellelegi, et lahkuvad.
Nad hiilisid hoopis öö varjus minema ja nüüd on siia jäänud vaid need augud,
milles venelased hoidsid oma tanke, otse kooli kõrval.
Siinviibimisest saadik olen teinud rohkem rohebareti tööd
kui kogu armeekarjääri vältel.
Ma ei kanna relva, pole tulnud verd valama.
Töötan siin koos rahvaga, jagan neile vajalikke oskusi,
toitu ja vett, ning aitan neid üles ehitada.
Hersonist, Chuck Holton CBN’i Uudistele.
Tänan, Chuck!
Järgnevalt:
Usk Euroopas käib alla, aga need üllatavad misjonärid
tõstavad seda taas üles.
See on kõige tuntum kirjakoht Psalmides.
Seda psalmi õppisin lapsena pühapäevakoolis.
Issand on mu karjane.
Mis juhtub, kui päriselt usume, et Issand on mu karjane?
Christian Broadcasting Network esitleb läbinisti uut raamatut
Gordon Robertson’ilt: Issand on mu karjane. Taaveti laul.
See on teejuhiks igale rändurile, igale kristlasele tema elurännakul.
Selles tuliuues raamatus avastate tee tõelisele ettehooldele,
nii et kõige hullemad olukorrad võivad tuua head.
Võidu võti eluheitlustes! Veel: õpime kuulma Jumala häält
ning kogema Tema ligiolu. See psalm õpetab ületama raskusi.
Hankige see uus julgustav raamat, astudes CBNi partneriks.
Helistage 1 800-700-7000 või vaadake CBN.com. Juba saadaval.
Toitumine,
treening,
eeterlikud õlid,
kaalujälgimine
ja muud.
Vaadake Tervet Elu Lorie Johnson’iga.
Rääkige, mis selles on.
CBN’i tervisereporter Lorie Johnson jagab värskeimat teavet
tänaseilt tippterviseekspertidelt.
See on fantastiline.
Leidke, mida peate teadma, et elada tervemat elu.
Vaadake Tervet Elu teisipäeva õhtuti kell 20:30 CBN’i uudistekanalilt.
Olen Ephraim Graham Studio 5st. Tulge minuga avastama head,
mis toimub muusika-, spordi-, tele- ja filmimaailmas.
Kui Ryan Coogler asus lavastama filmi, teadsin, et tuleb midagi erilist.
Räägime meelelahutuse tippudega ning uurime seost
popkultuuri ja usu vahel.
Küsisin oma pastorilt: kas see tähendab,
et pean saama jutlustajaks? Ta ütles: Ei, sa juba oled kantslis.
Täna õhtul kell 20:30 CBN’i uudistekanalil.
Tere tagasi!
Euroopa ühes vanimas ristiusu rahvas pole kristlased enam enamuses.
Alla poole elanikest Inglismaal ja Wales’is peavad end kristlaseks
2021. a. rahvaloenduse andmeil.
Nii madal pole nende osakaal veel olnud.
46% Inglismaa ja Wales’i elanikest nimetavad end kristlaseks,
samas kui kümnend tagasi oli neid veel 59%.
37% ütles, et ei kuulu ühtegi usku, 2011. a. oli neid veel 25%.
Sajandeid oli Euroopa kristliku tsivilisatsiooni kese,
ent enam mitte.
Kuid on märke, et Jumal valmistab jälle lõikust
Euroopa taasevangeliseerimiseks.
Dale Hurd räägib loo Dublin’ist ja London’ist.
See pole enam must manner.
See on uus must manner.
Enamus tänapäeva Aafrika riike on kristlikud,
enamus tänapäeva eurooplasi aga ütleb, et on kas ateistid
või ei kuulu ühtegi usku.
Ent Jumal kasutab usklikke Aafrika, Aasia ja Ida-Euroopa misjoniväljadelt,
just nagu esimesed misjonärid olid palvetanud.
1800ndate alul, kui Euroopa misjonärid läksid Aafrikasse ja Aasiasse,
rääkisid nad tulevast lootusepäevast.
Dr. Harvey Kwiyani, Aafrika kristluse ja teoloogia professor Inglismaal
Liverpool’i Lootuse Ülikoolis, kasvas üles ühes Malawi külas,
mille esimesena evangeliseeris briti misjonär David Livingston.
Ta ütleb, et esimesed misjonärid olid palvetanud
nn õnnistatud vastutasu pärast.
et tulevikus tuleb vastutasu, mil kristlased Aafrikast, Aasiast
tulevad tagasi tugevdama Briti või Euroopa kristlust.
Ja täna leidub tuliseid Piiblit uskuvaid sisserändajate kogudusi
pea igas Euroopa pealinnas.
Pärast aastatepikkust langust on kirikuskäimine Londonis
viimaks taas tõusuteel, kuid mitte tänu traditsioonilistele kirikutele.
See tõuseb peamiselt tänu aafriklaste kirikutele.
Londonis on pühapäeviti üle 60% kirikuskäijaist mustad aafriklased,
kes lähevad aafriklaste nelipühi kogudustesse.
Kõigest 14% Londoni rahvastikust moodustab nüüd üle poole
linna kirikulistest.
Iirimaa pöördus katoliku kirikust ära sekularismi, kuid nüüd on seal süttinud
uus tuli tänu kristlastest sisserändajaile, nn. uusiirlastele.
Iirlased tulid Aafrikasse aastaid tagasi ja tegid nii palju.
Nad ei toonud vaid usu.
Nad tõid parema elu: koolid, haiglad, kõik selle.
Pastor Tunde Oke juhib Nigeeria Jumala Lunastatute Kristlikku Kirikut
Iirimaal, kuhu kuulub nüüd üle 100 koguduse.
Nemad tõid seemne Aafrikasse, nüüd aga tulevad
aafriklased siia tagasi.
Iirimaale naasmine ja selle olukorra nägemine innustab meid
tegema palju rohkem.
Lõikajad on naasnud ka Ida-Euroopast.
Täna on kaks Iiri suurimat kogudust rumeenia nelipühi kogudused.
Betaania kirik Dublini lähedal ehitab uut 5,5-miljonilist pühakoda usu najal.
Kui rääkisin pastoritega ehitusplatsil, tunnistasid nad, et see kõik
on olnud imeline üllatus.
Keegi ei tulnud siia misjonärina, teil on õigus.
Kuid Jumalal oli plaan rumeenlastega, kes tulid Iirimaale tööle.
Meie lastel, meie põlvkonnal on potentsiaali, ning see on meie
peaeesmärk kirikuna: anda ja valmistada ja varustada ja väestada
ja läkitada see noor põlvkond kirikust välja.
Jumala plaan on nagu suur pilt: meie näeme vaid väikest pusletükki,
aga see on Jumala plaan ja Jumala tee.
Praegu teeme ajalugu, aga ei tea, et teeme ajalugu.
Pastor Sean Mullarkey Püha Markuse kirikust Dublin’is ütleb,
et kogudusi rajatakse nüüd üle Iirimaa tänu sisserännanuile.
Kogudusi rajatakse väikelinnades.
Seda poleks eales saavutatud, kui Jumal poleks
seda rahvast sisse toonud.
Oleme olnud nii väga õnnistatud uusiirlaste saabumisest.
Ja Kwiyani usub, et see uus liikumine Euroopas mõtestab ümber
misjonäri tähenduse sel sajandil.
Jumalal on huumorimeelt.
Nüüd, mil ring hakkab täis saama, toob Jumal lõikuse tagasi rahvale,
kes tõi Jeesuse meile.
Dale Hurd, CBN’i Uudised, lugu Londonist ja Dublinist.
Ilus! Tänan, Dale!
Järgnevalt:
Kas Lähis-Idas läheb sõjaks?
Kuidas Türgi ohustab elavat demokraatiat
ja kristlikku kogukonda selles?
Orvu Väljavaade tahab armastada ja teenida riskilapsi,
aidata neil hoida peresid koos ja luua võimalusi tugevate
ja kestlike kogukondade tekkeks üle maailma.
Töötame enam kui 60 riigis üle ilma, ja teie abiga suudame enamatki.
Üks tore aafrika vanasõna ütleb, et kui tahad kiiresti joosta,
jookse üksi, kui aga tahad joosta kaugele, jookse koos.
Orvu Väljavaates tahame joosta kaugele,
et saaksime puudutada võimalikult paljude orvuksjäänud
ja kaitsetute laste elu.
Kuid me ei taha minna üksi.
Me läheme välja päästma maailma ühe lapse, ühe pere,
ühe kogukonna haaval. Tule kaasa!
Haridus
Toitmine
Jüngerlus
Kogukonna muutmine
Pere tugevdamine
Inimkaubandusega võitlemine
Lootuse andmine Armastuse tõotamine
Orvu Väljavaade
Vaatate CBN’i uudiseid.
Tänan, et olete meiega.
Vaadake värskeid uudiseid, erilugusid ja -saateid,
usaldusväärseid uudiseid!
Näitame teile, mis toimub maailmas ja mille pärast saate palvetada.
Vaadake CBN’i uudiseid! Sest tõde loeb!
Tööpäeviti kell 17:00 CBN’i uudistekanalil.
Issand on mu karjane. See on imehea
kirjeldus Jeesusest.
’Issand on mu karjane. Taaveti laul’,
värskeim audioraamat Gordon Robertson’ilt.
Jumala tallest, kes kannab ära maailma patu, saab nüüd
kõikide aegade kõikide inimeste karjane.
Jeesus ütleb: ’Minu lambad kuulevad minu häält ja järgnevad mulle’.
Ta viib meid sinna, kuhu meil on vaja minna.
’Issand on mu karjane. Taaveti laul’. Juba saadaval.
Tere tagasi vaatama KMUd!
Uus konflikt küpseb Lähis-Idas.
Türgi näib valmistuvat sissetungiks Põhja-Süüriasse.
See võib sundida sadu tuhandeid süürlasi põgenema, ning ohustab
elavat noort demokraatiat regioonis.
Chris Mitchell selgitab.
Juba nädalaid on Türgi pommitanud linnu ja külasid Kirde-Süürias.
Zani ja Chinar Bakar elavad piiril, strateegilises Süüria linnas Kobani’s.
Täpselt 19. novembril algas pommitamine.
See oli väga tugev. Kartsime väga.
See laastas tugevasti Kirde-Süüriat:
üle 20 tapetu, sh 14 tsiviilelanikku.
Pommitati koole, haiglaid, viljahoidlaid, pagulaslaagrit,
veevärki, naftataristut.
Seega, kogu oluline tsiviiltaristu hävitati.
See on olnud uskumatult kohutav.
Türgi president Recep Tayyip Erdogan süüdistab Süüria kaitsejõude
hiljutises pommirünnakus Istanbulis ning õigustab sellega sõjategevust.
Viimasel paaril päeval oleme olnud terroristidest üle oma lennukite,
suurtükkide ja droonidega.
Teadke, et juurime nad kõik võimalikult kiiresti välja
oma tankide, sõdurite ja sõpradega, kes tulevad sel teel meiega kaasa.
Dave Eubank Vaba Birma Eriüksusest on samuti eesliinil:
Tundub, et see oli ettekääne uueks rünnakuks Kirde-Süüriasse.
Nägime seda sündmust, ja kohe seejärel tuli sissetungi ähvardus.
Nad ütlesid: ajada välja vaenlane, ajada välja needus.
Maenza ütleb, et selles geopoliitilises kriisis võib USA mängida võtmerolli.
Esmalt on Türgi oluline NATO liitlasena ning Ukrainas toimuva tõttu.
Seega on see väga delikaatne olukord USA valitsuse jaoks.
Siiski on tal vahendid sissetungi tõrjumiseks, mida ta peaks kasutama.
Võimalik sissetung seab ohtu kasvava ja elava uue demokraatia.
Seda tuntakse Kirde-Süüria autonoomse valitsuse nime all.
See on tähelepanuväärne.
Nad on loonud ühiskonna, kus austatakse üksteist,
isegi ideoloogiliste erinevuste korral.
Arvan, et seda on ülioluline mõista.
See on ilmalik ühiskond.
Nad on väga usklikud, kuid aktsepteerivad üksteist
ja elavad kõrvuti ses märkimisväärse usuvabadusega kultuuris.
Süüria Kaitsejõude toetab USA ja nad on selle noore demokraatia
sõjaväeline haru.
900 USA sõdurit töötab koos SKJga.
Meie kohalolu ei lase türklastel täiesti sisse tungida
ega iraanlastel rünnata.
See hoiab Assad’i pisut tagasi ja aitab ISISt ohjes hoida.
Seega on USAl väga oluline roll diplomaatiliselt teiste riikidega,
eriti Türgiga, et leida kompromisse SKJ ja türklaste vahel,
mis mu meelest on võimalik.
Maenza arvab, et Türgi mistahes sissetungil on laastavad tagajärjed.
Teame, et kui Türgi tungib Kobani’sse, siis nad laastavad rahva, piinavad,
tapavad, vägistavad ja teevad julmustükke,
eriti sealsete tuliste uskupöördunute vastu.
Jõulude lähenedes hoiavad Zani ja Chinar
Kobani’s lootust ja oma usku.
Oleme andnud end Jumala kätte.
Meie, nagu kõik teisedki siin, kallistame oma lapsi,
nutame ja palvetame: Jumal, meil on siin vaid rahu vaja!
Chris Mitchell, CBN’i Uudised, Jeruusalemm.
Hiljutises CBN’i saates 700 Klubi küsis saatejuht Gordon Robertson Chris’ilt,
kuidas see võiks mõjutada kristlasi regioonis. Vaadake!
Olete käinud Kobani’s.
Öelge, miks sealne uus demokraatia on nii unikaalne Lähis-Idas,
eriti kristlaste jaoks.
Kummalisel kombel meenutab see mulle Liibanoni 1960ndail.
Täpselt! See on hämmastav lugu, Gordon!
Seal viibides oli see meile nagu tõeline ilmutus.
Ses uues valitsuses on esindajaid kõikidest rühmadest regioonis,
sh kurde, araablasi, jeziite ja kristlasi.
Mäletan, et rääkisin ühe kristlasest naisega, kes töötas
sealses valitsuses, ja ta ütles, et seda poleks eales juhtunud
Assadi režiimi all.
Veelgi rabavam, Gordon, ja tõesti haruldane Lähis-Idas, on tõsiasi,
et pöördunud moslemeid, kes saavad Jeesuse järgijaiks ja kristlasiks,
sallitakse uue valitsuse all, just nagu Zani’t ja Chinar’i meie loos.
Nii et see on suur asi, ainulaadne kogu Lähis-Idas,
ja meie tuttav Nadine Maenza ütleb, et see on üks põhjusi,
miks Türgi president Erdogan tahab tungida Kirde-Süüriasse.
Nii et Zani ja Chinar, nagu ka Dave Eubank ja Nadine Maenza,
kutsuvad üles palvele, aga soovitavad ka helistada
esindajaile ja senaatoritele Kapitooliumi künkal.
Need telefonikõned, ja kindlasti need palved
võivad muuta olukorda.
Tänan, Chris!
Ja julgustame teid palvetama Kobani rahva eest.
Ja Kapitooliumi künka keskjaama telefoninumbri saate
meie võrgulehelt cbnnews.com.
Oleme kohe tagasi.
Pealinnast Washingtonist.
Tere õhtust ja vaatamast saadet Usurahvas!
Kompromissitud lood, intervjuud ja analüüsid kogenud ajakirjanikelt
David Brody,
John Jessup,
Jenna Browder
ja Eric Philips.
Edastame olulisi poliitikauudiseid.
Energiatööstuse määrused mõjutavad rängalt kogu majandust.
Uudised, mida saate usaldada.
Soovime kaitsta kõige nõrgemaid ja kaitsetumaid.
Vaadake Usurahvast argipäeviti kell 18:00.
See on kõige tuntum kirjakoht Psalmides.
Seda psalmi õppisin lapsena pühapäevakoolis.
Issand on mu karjane.
Mis juhtub, kui täiesti usume, et Issand on mu karjane?
Christian Broadcasting Network esitleb läbinisti uut raamatut
Gordon Robertson’ilt: Issand on mu karjane. Taaveti laul.
See on teejuhiks igale rändurile, igale kristlasele meie elurännakul.
Selles tuliuues raamatus avastate tee tõelisele ettehooldele,
kui kõige hullemad olukorrad võivad tuua head.
Võidu võti eluheitlustes. Veel: õpime kuulma Jumala häält
ning kogema Tema ligiolu.
See psalm õpetab ületama raskusi.
Hankige see uus julgustav raamat, astudes CBNi partneriks.
Helistage 1 800-700-7000 või vaadake CBN.com. Juba saadaval.
Kui maailm vaatab pealt.
Siin Lähis-Idas käib kõva diplomaatiline köievedu.
Saate lähemalt teada saatest Jeruusalemma Ajajoon.
Iisraeli arheoloogid räägivad avastusest, mis võiks muuta
arusaama Templimäest.
Vaadake CBN’i Jeruusalemma büroo juhatajat
Chris Mitchell’i, ja näete maailma kujundavaid sündmusi
Piibli vaatenurgast.
See algab Iisraelis ning levib lõpuks mujale.
Vaadake Jeruusalemma Ajajoont reede õhtuti kell 20:30
CBN’i Uudistekanalilt.
Aastal 2022 on kõige rohkem jagatud, märgitud ja esile tõstetud piiblisalmi,
mis räägib Jumala kaitsest, ettehooldest ja trööstist.
Piibliäpi YouVersion järgi on selle aasta menusalm
Jesaja 41:10, mis ütleb:
’[Ä]ra karda, sest mina olen sinuga; ära vaata ümber, sest mina
olen su Jumal: ma teen su tugevaks, ma aitan sind, ma toetan sind
oma õiguse parema käega!’
YouVersion’i asutaja ja tegevjuht Bobby Gruenewald ütleb, et see salm
räägib meie vajadusest meeldetuletuse järele,
et isegi kui tunneme end üksi, on Jumal meie tugevus,
ja Ta on alati meiega.
Mulle meeldib see kirjakoht: Jesaja 41:10!
Mis on sinu lemmik?
Jesaja 9:2.
Ongi kõik! Head õhtut!
Nägemist ja Jumala õnnistust!
Tõlge: Sulev Kivastik